इंडियन रेलवे हॉकर्स यूनियन की जनसभा कल
कोडरमा | इंडियनरेलवे हॉकर्स यूनियन की बैठक समारोह हॉल में शुक्रवार को हुई। बैठक में यूनियन की ओर से 27 दिसंबर को कोडरमा रेलवे स्टेशन के समक्ष आहूत विशाल जनसभा को सफल बनाने का निर्णय लिया गया। बैठक को संबोधित करते हुए वक्ताओं ने कहा कि रेलयात्रियों को खाना बेचने का ठेका बहुराष्ट्रीय कंपनियों के मंसूबे को पूरा करने के उद्देश्य से एक ओर रेल में हॉकरों पर पाबंदी लगाकर लाखों परिवारों को भुखमरी का शिकार बनाया गया।
दूसरी ओर रेल पुलिस द्वारा कुछ दलालों के जरिए 150 से 200 रुपए प्रति हॉकर प्रतिदिन वसूल कर रेल में चलवा रहे है। जिसके खिलाफ रविवार को पूर्वाह्न 11 बजे से यह विशाल जनसभा का आयोजन किया गया। बैठक में यूनियन की विभिन्न शाखाओं के प्रतिनिधियों ने भाग लिया। जिसमें हजारीबाग रोड से रामप्रसाद, नीमिया घाट से अशोक गुप्ता, केदार महतो, जरंडी से प्यारे लाल, पतरातू से विनय कुमार, गोमो से सुरेश ठाकुर, गया से छोटेलाल राम, पहाड़पुर से संजय केशरी, जहानाबाद से संतोष केशरी, हिरोडीह से दीपक जायसवाल, कोडरमा से राजेश यादव, मोहन सिंह, अर्जुन राम, तैय्यब हुसैन, सुदामा तिवारी, भोला गोस्वामी, सुधीर साव, संजय वर्मा, रामायण सहित अन्य लोग मौजूद थे।
hin_Deva hin_Deva hin_Deva